山西巡撫

山西巡撫 ， 明時全稱提督雁門等關兼巡撫山西地方 ， 統冀寧兵備道 、 雁平兵備道 、 岢嵐兵備道 、 河東兵備道 、 潞安兵備道 、 寧武兵備道六道 ， 山西布政司之太原 、 平陽 、 潞安 、 汾州四府 ， 遼 、 沁 、 澤三州 ， 山西都司之太原左右等九衛 ， 沁州 、 寧化等九所城堡 。 宣德五年 ， 命兵部侍郎巡撫河南 、 山西 ， 至正統十三年 ， 始命都御史專撫山西 ， 鎮守鴈門 。 天順 、 成化年間曾暫時革除 ， 尋復置 。 隆慶三年 ， 令秋冬暫駐寧武關 ， 就近調度 ， 定爲巡撫山西提督鴈門等關都御史 。 山西巡撫清朝沿用 ， 正式名稱爲 “ 巡撫山西等處地方提督軍務兼理糧饟 ” ， 其關防 （ 官印 ） 鐫 “ 兼提督鹽政 ” 字樣 。